CELEX: 62021TN0085
Language: et
Date: 2021-02-08 00:00:00
Title: Kohtuasi T-85/21: 8. veebruaril 2021 esitatud hagi – QF versus komisjon

22.3.2021   
            
            
               ET
            
            
               Euroopa Liidu Teataja
            
            
               C 98/36
            
         
      8. veebruaril 2021 esitatud hagi – QF versus komisjon
      (Kohtuasi T-85/21)
      (2021/C 98/41)
      Kohtumenetluse keel: prantsuse
      
         Pooled
      
      
         Hageja: QF (esindaja: advokaat S. Orlandi)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada otsus, millega jäeti tema nimi kandmata sisekonkursi COM/03/AD/18 tulemusel koostatud reservnimekirja;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et puudus asjakohane põhjendus. Hageja leiab nimelt, et põhistus koosneb sõnalistest hinnangutest, mis ei lange kokku antud hinnetega. Ka ei teinud konkursikomisjon enne katsete toimumist kehtestatud hindamiskriteeriume teatavaks, mistõttu ei saanud ei hageja ega ka ametisse nimetav asutus kontrollida nende kriteeriumide õiguspärasust.
               
            
                  2.
               
               
                  Teine väide, mille kohaselt rikuti võrdse kohtlemise põhimõtet. Hageja väidab selle kohta muu hulgas, et konkursikomisjon muutis oma liikmete antud hindeid pärast katsete toimumist hindamistabeli alusel, samas kui see hindamistabel oli mõeldud tagama kandidaatide võrdset kohtlemist.
               
            
                  3.
               
               
                  Kolmas väide, mille kohaselt tegi konkursikomisjon ilmse hindamisvea, sest ta ei suutnud õiguslikult piisavalt põhjendada ilmselgeid lahknevusi sõnaliste hinnangute ja arvuliste hinnete vahel, mis puudutab võrdlust muudele kandidaatidele antud võrreldavate hinnangutega.